Søknad på stilling som skribent hos CVguru AS

Viser til stillingsannonse på minsmåjobb.no og søker med dette stillingen som skribent i CVguru AS.

Mitt navn er Inger Helene Hummel, jeg er 30 år og bosatt på Hvaler. Jeg er og har alltid vært en ivrig skribent i Word. 

Da jeg leste annonsen har jeg aldri vært mer sikker på at denne jobben passer for meg, ikke bare når det kommer til interesser, men også min fleksibilitet innenfor arbeidstidene. I tillegg har jeg alltid syntes at variasjon er gøy.  

Jeg vet hva det vil si gjennom egne erfaringer å motta god kundeservice, å få en positiv opplevelse av et kjøp, og jeg ønsker å bidra til at andre får den samme opplevelsen. 
Ikke bare skal de kjøpe produktet skreddersying av CV, søknader og/eller LinkedIn-profiler, de skal også føle at de sitter igjen med et godt resultat. Et resultat som samsvarer med jobben de søker seg inn til. Jeg ønsker å møte kundenes varierende behov så godt det lar seg gjøre.

I tillegg er det essensielt at jeg som ansatt kan bidra kunden til å få en forståelse for det som er skrevet i søknadsteksten, så vedkommende kan forberede seg til intervjuene hen blir kalt inn til. Jeg vil lese meg frem til og ønsker å holde meg oppdatert på hva som kreves for å oppnå stillingen kunden ønsker.

Når det kommer til skreddersying av CV og LinkedIn-profiler har jeg et øye for struktur og orden. I tillegg kan jeg forholde meg til deadlines. Med et ettårig nettbasert kurs i kontormedarbeider har jeg data og system kompetansen som trengs.

Mine venner beskriver meg som imøtekommende, lett å like og engasjert.

Håper å høre fra dere!


Mvh,
Inger Helene Hummel

